AlexejDobrolubov/national_council_slovak_2010 huggingface dataset:
19. schôdza NR SR - 10.deň - B. popoludni
Dátum: 2024-09-26
Poslanec: Čaučík, Marián (KDH)
Druh vystúpenia: Vystúpenie s faktickou poznámkou

84. Pán kolega Hajko, hovoril si o tom, že potreba konsolidovať tak bola vyčíslená najprv na 1,4 mld., potom 1,5, potom 1,7 a teraz 2,7 mld. A to nebolo vysvetlené. To je pravda. Ako môžeme narábať s takýmito obrovskými číslami bez toho, aby sme vedeli a mali analýzy, aké budú mať dopad. Potrebu konsolidácie by sme mali vidieť v kontexte jej rozpočtu na rok 2025 aj výhľadu na ďalšie roky, ináč je to chaos. Nie je to dobre pripravené, skoro vôbec to nie je odkomunikované, ale aj z tejto dnešnej diskusie, ktorú máme, vyplýva, že sú tu otázky, na ktoré pán minister ani koalícia nedá odpovede. Vzniknú problémy, ktoré sa budú musieť dodatočne riešiť. Mne to veľmi pripomína rokovanie o hanebnej novele Trestného zákona. Bol to podobný postup. Skrátené legislatívne konanie namiesto normálneho legislatívneho procesu, bez odbornej diskusie so všetkými potenciálne zúčastnenými subjektami, potom vylepšovanie cez koaličné pozmeňovacie návrhy, dokonca opakované schvaľovanie noviel na novelu na ďalších plenárnych schôdzach parlamentu. Bojím sa, že tieto vaše zákony, pán minister, budú mať veľmi podobný osud.
19. schôdza NR SR - 10.deň - A. dopoludnia
Dátum: 2024-09-26
Poslanec: Čaučík, Marián (KDH)
Druh vystúpenia: Vystúpenie s faktickou poznámkou

36. Ďakujem pekne, kolega Jozef Hajko, že si upozornil aj na ten predchádzajúci konsolidačný balík, ktorý sme riešili v decembri, ktorý sme tiež dostali ako jeden zákon vcelku. A počas toho obdobia, ktoré nasledovalo, sme sa k nemu ani nevrátili, ako sa vyvíjajú verejné financie. Minister Kamenický dnes povedal, že máme problém pre procedúru nadmerného deficitu, ideme gréckou cestou alebo teda prečo to musíme robiť, aby sa Slovensko nedostalo na grécku cestu, ale na toto sme upozorňovali my už koncom minulého roka. Celý rok sa to neriešilo, naopak, navyšovali sa výdavky štátu. Teraz v dôvodovej správe sa píše, že sa sleduje cieľ primeraného rozdelenia daňovej záťaže medzi dotknuté daňové subjekty a že zákon aj o finančných transakciách je navrhnutý tak, aby mal čo najmenšie negatívne vplyvy na prevažnú väčšinu obyvateľov, aby primerane, proporcionálne a nediskriminačne zasiahol všetky relevantné subjekty. Čím je toto podložené? Aké dáta toto povedia? Neexistujú k tomu žiadne dáta a tým, že to nebolo komunikované vopred a nešlo riadnym legislatívnym procesom, nemohli sa k tomu vyjadriť ani organizácie, ktoré tým budú dotknuté. A to je obrovský počet podnikateľských subjektov, ale takisto chcem upozorniť na to, že sa to dotkne aj rôznych iných právnických osôb, cirkevných organizácií, občianskych združení, nadácií, neziskových organizácií poskytujúcich všeobecne prospešné služby, na všetky to bude mať dopad. Neboli konzultované, nemohli sa k tomu vyjadriť ich zástupcovia, takže súhlasím kompletne s tebou, je to a bude to nedôstojné rokovanie, ak kolegovia z koalície schvália SLK, spojme ho s rokovaním o štátnom rozpočte.
19. schôdza NR SR - 8.deň - A. dopoludnia
Dátum: 2024-09-24
Poslanec: Čaučík, Marián (KDH)
Druh vystúpenia: Vystúpenie s faktickou poznámkou

26. Áno, ďakujem pekne. Pani kolegyňa, hovorili ste o tom, že sú tu pseudoargumenty o subsidiarite a právny blud, že sa tá subsidiarita nevzťahuje na uznesenia. Áno, právne sa nevzťahuje, ale fakticky to tak je a ľudia to tak vnímajú a chápu, že z Európskeho parlamentu, že z tej európskej úrovne sa nám niečo podáva, niečo sa nám tlačí a niečo musíme prijať. No a toto nešťastne prispieva k rozdeleniu spoločnosti, našej spoločnosti. Zažili sme to aj pred rokom v parlamentných voľbách, zažívame to aj inde, že tiež sú to ťažké a kultúrno-etické témy sa zneužívajú a je to možno škoda. V tom súhlasím s vami, že možno netreba tomu venovať teraz príliš veľa času a zahlasovať o tom uznesení, a ja budem veľmi zvedavý, ako o tomto uznesení o uznesení Európskeho parlamentu zahlasujú kolegovia z koalície a ako sa k tomu postaví aj koalícia. Ako pre nás je to dôležitá vec a podobné uznesenie, ako má Rastislav Krátky, mal aj Milan Majerský, ktorý to potom z technických dôvodov stiahol. Ale súhlasím s vami, poďme spolu hľadať cestu, rozmýšľať, ako pomôcť ženám, ako zlepšiť ich situáciu, a nielen ženám, aj ich partnerom, aj tým rodinám, a ako vieme spoločne ukázať alternatívu k štvrtej vláde Roberta Fica, ktorá toto tiež nerieši. Ďakujem.
19. schôdza NR SR - 8.deň - A. dopoludnia
Dátum: 2024-09-24
Poslanec: Čaučík, Marián (KDH)
Druh vystúpenia: Vystúpenie v rozprave

18. Ďakujem pekne, pán predsedajúci. Diskutujeme, máme rozpravu o začlenení umelého potratu do Charty základných ľudských práv Európskej únie a je to zaujímavé, že diskutujeme o tom práve v dňoch, ktoré predchádzali a nasledujú aj Národnému pochodu za život, kde prišlo do Košíc kolo, viac ako 40-tisíc ľudí, ktorým veľmi záležalo na tom, aby povedali verejnosti a povedali aj nám poslancom Národnej rady, prezidentovi, vláde, čo si myslia o tejto problematike, takže diskutujeme o začlenení umelého potratu do Charty základných ľudských práv Európskej únie a je to pre nás na Slovensku, myslím, veľmi ťažká a citlivá téma, lebo umelé potraty sú v našej krajine legálne od roku 1957, to znamená, už 67 rokov, a mnoho žien a rodín má, no, svoju veľmi citlivú skúsenosť s touto záležitosťou. Ak hovoríme o práve na život, tak som presvedčený, že právo na život je základné ľudské právo a platí nepochybne aj pre nenarodené deti. Aj podľa našej ústavy, naša ústava hovorí, že každý má právo na život a ľudský život je hoden ochrany už pred narodením, takže z princípu, ak právo na potrat, z princípu si myslím, že právo na potrat nemôže byť uznané za ľudské právo, lebo ide proti právu na život, ktoré aj našou ústavou je deklarované, že platí aj pre deti pred narodením. Pred 25 rokmi, 1. júna 1999 niekoľko združení vyhlásilo Deklaráciu práv počatého dieťaťa a mal som možnosť a česť byť jeden z tých signatárov tejto deklarácie. Je to dokument, ktorý predstavuje určitú víziu pre nenarodené deti. Víziu, že každé dieťa, každé počaté dieťa by malo mať právo narodiť sa, ale sú tam aj konkrétne veci z európskej aj z našej legislatívy a napríklad, neviem, či viete, že aj podľa našich právnych predpisov počaté dieťa má spôsobilosť na práva. Počaté dieťa aj podľa slovenského právneho poriadku má právo dediť. Podľa slovenského právneho poriadku podmienená spôsobilosť na práva počatého dieťaťa umožňuje, aby sa na počaté dieťa hľadelo ako na dediča po poručiteľovi, ktorý zomrel v čase od počatia až do narodenia dieťaťa. Ďalej. Podľa slovenského právneho poriadku počaté dieťa má právo byť obdarované. Je to tiež podmienená spôsobilosť na práva počatého dieťaťa, ktorého umožňuje, aby sa na počaté dieťa hľadelo ako na obdarovaného od počatia po narodenie dieťaťa. Ďalej, počaté dieťa má právo na plnenie z poistnej udalosti, ktorou je smrť poisteného. Podľa slovenského právneho poriadku podmienená spôsobilosť na práva počatého dieťaťa umožňuje, aby sa na toto počaté dieťa hľadelo ako na príjemcu plnenia z poistnej udalosti, ktorou je smrť poisteného, napr. životné poistenie otca. Toto všetko platí, samozrejme, ak to dieťa sa narodí ako živé. Ak teda aj naše zákony počatému dieťaťu priznávajú práva, tak sme presvedčení, že počaté dieťa má aj právo narodiť sa, a preto ukončenie jeho života nemôže byť považované za ľudské právo, preto budeme aj za klub KDH hlasovať za uznesenie poslanca Rastislava Krátkeho v reakcii na uznesenie Európskeho parlamentu o začlenení umelého potratu do Charty základných ľudských práv. Ďakujem za pozornosť.
20. schôdza NR SR - 1.deň - A. dopoludnia
Dátum: 2024-09-12
Poslanec: Čaučík, Marián (KDH)
Druh vystúpenia: Vystúpenie s faktickou poznámkou

72. Ďakujem. Pán poslanec Gašpar, chceli ste pri dôvodoch na odvolanie Michala Šimečku z funkcie podpredsedu parlamentu hovoriť o faktoch. Zmluvy v centrálnom registri zmlúv sú fakty, ale tie ešte nič nehovoria. Audit, o ktorom hovoríte, nie je ani známy. Preto si myslím, že nemôžete ním argumentovať, keďže ho nepoznáme, ako môžme ako poslanecká snemovňa rokovať o niečom, čo nepoznáme a nie je tým pádom nejakým dôkazom. Pre mňa podozrenia z nezákonného postupu a ovplyvňovania procesu prideľovania štátnych dotácií Michalom Šimečkom ste nepodložili žiadnymi faktami ani dôkazmi. A pýtali ste sa, ešte teraz, keď ste hovorili, že prečo sme chceli ako opozícia odvolať ministerku kultúry alebo ministra spravodlivosti za postupy v súlade so zákonom. Tak nie je to za postupy v súlade so zákonom, ale preto, že sme presvedčení, že vážne nezvládajú úlohy v ich rezortoch. O tom budeme hovoriť ešte na tej ďalšej schôdzi. Ale v tej istej analógii vy odvolávate Michala Šimečku z funkcie podpredsedu parlamentu, ktorú vykonáva dobre a v súlade so zákonom. Čo zlé urobil ako podpredseda parlamentu proti zákonu? Nič. Takže tento argument by som naozaj nebral. Ďakujem. (Potlesk.)
15. schôdza NR SR - 12.deň - A. dopoludnia
Dátum: 2024-06-28
Poslanec: Čaučík, Marián (KDH)
Druh vystúpenia: Vystúpenie v rozprave

16. Ďakujem pekne, pán predsedajúci. Chcem krátko vyjadriť stanovisko klubu Kresťanskodemokratického hnutia k tomuto zákonu, v ktorom ide hlavne o to, že pozemkový fond bude prevádzať bezodplatne do vlastníctva obce alebo vyššieho územného celku pozemky vo vlastníctve štátu, na ktorých podľa záväznej časti územnoplánovacej dokumentácie má byť umiestnená stavba vo verejnom záujme, ktorej stavebníkom bude obec alebo vyšší územný celok, alebo je umiestnená stavba vo verejnom záujme vo vlastníctve obce alebo vyššieho územného celku, na ktorú je vydané právoplatné kolaudačné rozhodnutie, ak pozemkový fond vydal súhlasné stanovisko k územnému konaniu alebo stavebnému konaniu. S týmto zámerom zákona a obsahom zákona súhlasíme, Kresťanskodemokratické hnutie si myslí a v zásade podľa zásady subsidiarity, že by sa malo rozhodovať čím najnižšie , a vieme, aké sú problémy s pozemkami, so stavbami, a to, že budú môcť rozhodovať obce, alebo teda že tieto pozemky sa dostanú bezodplatne do vlastníctva obcí a vyšších územných celkov, plne podporujeme. Mali sme problém s tým, že to prišlo v skrátenom legislatívnom konaní, pretože je to dlhodobý problém, a najmä preto opakovane hovoríme, že pri normálnom legislatívnom procese je možnosť uplatňovať pripomienky. Takýto zákon, ktorý prevádza pozemky do vlastníctva obce, podľa mňa mal byť konzultovaný so samosprávami, v normálnom legislatívnom procese by bol, v skrátenom legislatívnom procese tlačíme na pílu a mnohé veci nevychytáme. Máme možno otázky na pána ministra, či nepredpokladá určité problémy pri aplikácii tohto zákona s reštitúciami a s reštituentami a tiež potom s kontrolami, pretože tieto rozhodnutia by mali byť kontrolované aj pracovníkmi Slovenského pozemkového fondu, vieme, akú majú kapacitu, a nevieme si veľmi predstaviť, že na tú kontrolu reálne fyzické kapacity budú mať, takže možno toto sú otázky, ktoré, ktoré máme, ktoré sú otvorené, ale ako som povedal na začiatku, Kresťanskodemokratické hnutie podporuje tento zámer a bude hlasovať za tento zákona, keď ho už máme tu takýmto spôsobom na stole v druhom čítaní. Ďakujem.
6. schôdza NR SR - 20. deň - A. dopoludnia
Dátum: 2024-01-19
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

139. Ďakujem za slovo. Ďakujem, pán Čaučík, za to, že ste jasne poukázali na to, ako trestné činy sa budú prekvalifikovať na prečiny, ale aj tie premlčacie doby a lehoty, ako budú pomáhať kriminálnikom. A chcem povedať takú vlastnú skúsenosť, že v roku 2018 - 2019 som osobne navštevoval väznice a odsúdených a jedna taká skúsenosť, ktorú som si tam ako keby objavil medzi nimi, bola tá, že sú perfektní v ovládaní trestného práva. A verím, že aj to, ako ste to čítali, že aj oni si to budú čítať, lebo sú zvedaví na to, aké výhody im vyplynú z tejto novely a nikto si neuvedomuje, že oni sú chytrejší než my. Tí najväčší kriminálnici, verte, že celé dni študujú Trestný zákon a hľadajú medzery, ako môžu využívať vo svoj prospech takéto veci, čo je príkladom aj nedávny, nedávno spomenutý súdny proces, kedy drogový díler odmietol spolupracovať, lebo si vypočítal, koľko ho to čaká. Ešte jednu vec chcem apelovať, že toto sa dotkne mnohých ľudí, aj dôchodcov, seniorov. V roku 2022 bolo 241 poškodených seniorov, ktorým odcudzili dokopy dva milióny euro. To znamená jeden a pol dňa, každý jeden, každý jeden a pol dňa bol okradnutý jeden senior a v priemere jedna krádež bola okolo 5 479 euro. Drahí seniori, poďakujte sa tým, ktorých ste zvolili, že takáto novela sa ide prijať a dôsledky budete znášať ešte... (Prerušenie vystúpenia časomerom.)
6. schôdza NR SR - 20. deň - A. dopoludnia
Dátum: 2024-01-19
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

31. Ďakujem za slovo. Ďakujem ti, Gábor, za tvoju rozpravu, ktorá je vždycky plná dobrých argumentov, plná konštruktívnych znakov, aj takých ľudských vecí, ktoré sa dotýkajú obyčajných ľudí. A mňa zaujal ten moment, keď si hovoril o tom mocenskom rozhodnutí, kedy pán premiér, ako si povedal, neuvážene asi povedal toto slovo. Táto novela je tak citlivá alebo tento zákon je tak citlivý, že sa dotýka skoro všetkých oblastí, ktoré len môžme mať a akúkoľvek oblasť by sme otvorili, tak by sme zistili, že tento zákon sa dotýka aj tejto oblasti. A mne to príde také absurdné, že ak máme moc, tak môžem úplne všetko a môžme naozaj zasahovať do každej oblasti. Ale oni si absolútne neuvedomujú, že tie oblasti, do ktorých zasahujú, sa dotýkajú ľudí, obyčajných ľudí, ktorých sa to dotkne v každom smere. A už toľkokrát sa tu opakovalo, ako to ohrozí tých ľudí, ako tí ľudia budú poškodení. Na opačnej strane zase tých, ktorých poškodia, tak oni sa nebudú môcť domáhať práva. Nebudú môcť sa cítiť tu bezpečne, lebo keď, keď vlastne ich niekto okradne, tak nič sa nedeje, veď neurobil až taký zločin, aby sme ho potrestali, aby to už nezopakoval. A vy sa môžme vysporiadať s tým, že my sme to tak rozhodli, lebo my máme moc. (Potlesk.)
6. schôdza NR SR - 20. deň - A. dopoludnia
Dátum: 2024-01-19
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

5. Ďakujem za slovo. Ďakujem, Ľubo, za tvoju rozpravu, v ktorej si sa dotkol rušenia špeciálnej prokuratúry a dotkol si sa aj, aj Roberta Fica, ktorému vlastne celá táto vec veľmi vadí a snaží sa čo najrýchlejšie tento úrad odstaviť a pripraviť veci alebo zákon tak, aby bol chránený. Čo aj pani prezidentka vo svojom prejave správne poukázala, že v demokracii je výkon moci limitovaný zákonom a tie musí dodržiavať aj predseda vlády, a to je niečo, čo im nevyhovuje, pretože v právnom štáte platia zákony pre každého rovnako, pretože v právnom štáte neexistujú vyvolení ľudia, ktorí si môžu robiť, čo chcú a stoja nad zákonom a presne toto je dôvodom toho, že oni idú aj proti zákonu, konajú protizákonne a porušujú pravidlá, ktoré tu roky platia, ktoré tu roky nastoľujú poriadok a dávajú bezpečnosť ľuďom, chránia tento štát pred hospodárskymi krízami a chránia aj tie ľudské práva, ktorými všetkými, hlavne týmito ľudskými právami sa oni oháňajú, že kvôli tomu, že boli porušované ľudské práva, tak musíme zmeniť tento zákon. Ďakujem ti ešte raz za tvoju rozpravu, za fakty a za napomenutia, ktoré opakuješ statočne zakaždým. Vďaka.
6. schôdza NR SR - 19.deň - B. popoludní 2
Dátum: 2024-01-18
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

127. Ďakujem za všetky faktické poznámky všetkým kolegyniam a kolegom. Ani jedna faktická poznámka neminula cieľ a každý jeden z vás ste hovorili vecne ku, ku veciam, o ktorých sme, o ktorých som hovoril aj ja. A ... povedala, že veď o nič nejde, tak mňa napadla taká, taká spojitosť, keď oni komunikujú v médiách, že veď o nič nejde, len tá opozícia to naťahuje, tá opozícia z toho robí haló-haló, kričia tu, vystrájajú tu, predlžujú tu proces, ale však nič také závažné sa tu nedeje, nejde diať. Veď toho vlka môžme dať do mrazničky a potom ho vyberieme a zasa ho odstrelíme, ale už to bude legálne. Čiže asi takto, takto k tomuto. A chcem, chcem poupraviť svoj prejav. Ľudské práva by nemali byť porušované ani voči obvineným a nespochybňujem, že ak boli tie ľudské práva u tých šiestich nejak porušené, tak niekto za to má niesť zodpovednosť, ale nie tak, že teraz zrušíme 20-ročnú inštitúciu, a nie tak, že budeme všetko robiť v skrátenom legislatívnom konaní na úkor tých, ktorí to potrebujú oveľa-oveľa viac ako tí šiesti. Iba toľko. A preto ešte raz zopakujem tú moju výzvu. Stiahnite tento zákon, úplne ho zhoďte zo stola a zamerajme sa na to, čo je potrebné, čo je, čo je tak potrebné, čo je tak rýchle, lebo toto všetko tu horí okolo nás, ľu... (Prerušenie vystúpenia časomerom.)
6. schôdza NR SR - 19. deň - A. dopoludnia
Dátum: 2024-01-18
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

74. Ďakujem za slovo. Rasťo, ďakujem ti, že si demaskoval opäť tie ich klamstvá, tie ich dôvody, ktoré nie sú opodstatnené. A demaskoval si aj, aj samotného pána ministra, ktorý tu sedí. Jeho prejav si analyzoval a hľadal si vlastne tie veci, ktoré nesedia. A som rád, že si ich vytiahol a že si, že si to poukázal. A mňa oslovilo aj, oslovil ten tvoj začiatok, kedy si vlastne hovoril o tých, o tom, o tej patrónke, tak keď už máme byť takí aj trošku srandovní, tak poďme hľadať ten názov pre, pre toto legislatívne konanie a hlavne pre tých patrónov, ktorí sa podpisujú za tento zákon. A ja navrhujem, prvý taký môj návrh je, že patrón zákonom chránených korupčníkov, lebo je to veľmi jasné, veľmi jasné, že to sú zákonom chránené osoby, ktoré, ktoré tu ideme spasiť, vykúpiť, lebo im bolo ublížené, oni majú hospodárske škody, ich ľudské práva sú porušené a hlavne ide o ich, o ich bezpečnosť, o to, aby sme ich ochránili, aby samotní navrhovatelia tohto, tohto zákona boli chránení. Čiže ešte raz, Rasťo, ďakujem ti a verím, že tento zákon bude stiahnutý. (Potlesk.)
6. schôdza NR SR - 19. deň - A. dopoludnia
Dátum: 2024-01-18
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

34. Ďakujem. Ďakujem za slovo. Peťo, ja ti ďakujem za tvoje vystúpenie, za fakty, ktoré si spomínal vo svojom prejave. A tak ako si povedal, že 700 rokov tu žijeme na území Slovenska a niektorí vládni predstavitelia nevedia prijať alebo nie sú stotožnení s myšlienkou, že sme súčasťou vlastne tohto štátu, a nemajú zábrany si robiť hanbu v Európe svojimi vyjadreniami, tak kto je tu potom ten, kto, kto je neprispôsobivý alebo kto sa nevie prispôsobiť? My? Či opačne, oni? A ja som zvedavý, tak ako si spomínal nášho splnomocnenca pre rómske komunity, Ficovho človeka, aký postoj zaujme voči vyjadreniu toho, ktorý ho tam dosadil. Či bude tíško mlčať a nezastane sa rómskej komunity, alebo vyvodí nejaké, nejakú zodpovednosť, nejaké, nejaké výsledky, ktoré, ktoré budú ukazovať, že sa zastáva Rómov, že sa zastáva úradu, do ktorého bol dosadený a že či ukáže, či mu záleží na tom, aby sa rómska komunita naozaj na Slovensku mala lepšie. Lebo toto je ich programové vyhlásenie. Lepšie a bezpečnejšie. Ale z tvojho prejavu sme jasne mohli vyčítať, že Rómovia na Slovensku sa necítia bezpečne a vôbec sa nemajú lepšie, a pritom z ich strany je tu ochota pracovať, je tu ochota vzdelávať sa a napredovať. A ... (Prerušenie vystúpenia časomerom. Potlesk.)
6. schôdza NR SR - 18.deň - B. popoludní
Dátum: 2024-01-17
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

229. Ďakujem za slovo. Pán Sabo, vo svojej rozprave ste hovoril o ľudských právach a o tom, ako premiér, minister a mnohí vládni činitelia si berú do úst tých najslabších a za všetko na Slovensku buď sú tí, ktorí sú najslabší, a po novom za všetko môžu Rómovia. Za znečistený vzduch, za to, že nechceme pracovať, tak ako dnes náš slávny premiér vyhlásil, že Rómovia nechcú pracovať. Pán premiér, poďte do rómskych osád a poďte sa opýtať tých, ktorí dlhodobo sú nezamestnaní, či im vyhovuje tento stav. Nemôžte hovoriť o ľuďoch, ktorí dlhodobo nepracujú, že nechcú pracovať. My sa s nimi na rozdiel od vás stretávame každý týždeň a mnohí chcú pracovať. Tak potom aj o nás môžte tvrdiť, že nechceme pracovať. Aj o nás tvrďte to, že sme tí, ktorí nič neznamenáme, nič sme nedosiahli, lebo aj ja som Róm, ani... aj pani Škopová je Rómka, dokonca ani... pani Bihariová aj Peťo Pollák. A zastúpime tu túto komunitu, ktorá patrí do Slovenska a ktorá tiež chce prispievať na rozvoj krajiny, na rozvoj školstva, ktorá chce pracovať. A presne o to vám ide, zrušiť Úrad špeciálnej prokuratúry, ktorý sa v podstate venuje tým najzávažnejším trestným činom, korupcia a extrémizmus. Vy chcete odstrániť to, že na tých najslabších sa bude stále ukazovať to zlo a nikto sa za nich nepostaví. Nerobte to a prestaňte si brať Rómov do úst... (Prerušenie vystúpenia časomerom. Potlesk.)
6. schôdza NR SR - 18. deň - A. dopoludnia
Dátum: 2024-01-17
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

63. Ďakujem za slovo. Pán kolega Šmilňák, vaše vystúpenie bolo ľudské, vecné a konštruktívne. A dovoľte mi vás doplniť takým konkrétnym, konkrétnou udalosťou alebo príkladom. Tak ako ste hovorili o tom, že vlastne Slovensko sa stane pre, pre mnohých takou lákavou destináciou, aby, aby sa tu mohlo ďalej vlastne pokračovať v korupcii. Tak ako som vo svojej rozprave hovoril o pánovi Ciriakovi, tak pán Ciriak bol súčasťou antitímu na policajnej inšpekcii, ktorý mal z úra... z úzadia riadiť podnikateľ Peter Košč, prezývaný ako pán X. Úloha tohto tímu bolo mariť prácu vyšetrovateľa NAKA okolo Jána Čurillu. Dnes čelia stíhaniu takmer všetci členovia antitímu. Viacerí ušli do zahraničia, odkiaľ ich nevydajú na trestné stíhanie. Spoza hraníc operujú okrem Košča aj ďalší už dnes odsúdení aktéri Marián Kučerka a Ján Kaľavský. O ich svedeckej výpovedi sa na tlačových konferenciách pravidelne opieral líder SMER-u Robert Fico. Tu jasne vidíme, ako vlastne táto novela komu má slúžiť, a tak ako vy ste vo svojom prejave hovorili o tom, že, že tu idú vlastne pre svojich ľudí vytvárať podmienky pre to, aby sa tu mohli opäť vrátiť, tak toto je dôkaz toho, že vlastne tu vidíme konkrétne, konkrétne na tomto prípade, že vlastne toto sa pripravuje pre týchto ľudí. A ďakujem, že ste sa zastali čestných, obyčajných ľudí, ktorí neviem, či ostanú na Slovensku a či sa tu budú cítiť bezpečne, tak ako ste spomínali tých svojich známych, ktorí, ktorí hovorili, že relatívne je tu bezpečne. Verím, že spravodlivosť zvíťazí a že ľudia sa tu budú cítiť naďalej bezpečne a hlavne tí čestní ľudia... (Prerušenie vystúpenia časomerom. Potlesk.)
6. schôdza NR SR - 17.deň - B. popoludní
Dátum: 2024-01-16
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

250. Ďakujem za slovo. Pani poslankyňa Mesterová, ďakujem za váš, za vaše vystúpenie. Bolo úprimné a bolo cítiť, že tam stojíte za svojich, za ľudí, o ktorých tu bojujeme. A neviem, či si uvedomujete, ale ste vystupovala pred asi najviac poslancami za tri mesiace v tejto sále. Keď nepočítam opozíciu, tak máte, máte takéto prvenstvo dnes. A iba pre také zopakovanie. Súhlasím s vami, že, že tá rýchlosť, ktorú používajú a ako sa ponáhľajú, je až tak veľká, že sami ňou trpia. Pre upresnenie, každý deň začíname o deviatej, ale poslanci z koalície prichádzajú o jedenástej, keď vedia, že je hlasovanie alebo keď vedia, že o sedemnástej je hlasovanie, tak vtedy prídu, aby mohli hlasovať. Dnes však sú tu celý deň od jedenástej, lebo ich chybou vlastne tá rozprava sa tak natiahla, že sme tu doteraz. Teraz je 19.48 h a musia tu sedieť kvôli tomu, že, že vlastne chybičkou, malou chybičkou sa to natiahlo. Ešte raz vám ďakujem, že ste to vydržala, aj keď vyrušovali, aj keď na vás útočili a že ste nezlomne obhajovala práva všetkých ľudí, o ktorých bojujeme už druhý týždeň. Vďaka.